Elizabeth Salter

Elizabeth Fulton Salter (2 Oktoba 1918 - 14 Maris 1981) marubuciyar tarihin rayuwa ce kuma marubuciyar labaran laifuka ta Australiya. Ta kasance sakatare ga Edith Sitwell daga 1957 har zuwa mutuwarta a 1964.

 Ilimi da aiki 
An haifi Salter a Angaston a cikin kwarin Barossa kuma ta yi karatu a gida sannan ta yi karatu a Makarantar Wilderness. Ta kammala karatunta daga Jami'ar Adelaide da kuma Kwalejin Kiɗa ta Elder.

Ta ƙaura zuwa Ingila a shekarar 1952 kuma inda ta sami aiki a BBC, kafin a ɗauke ta aiki a matsayin sakatare ga Edith Sitwell a shekarar 1957. Duk da cewa tana zaune a Hampstead, Salter ta ci gaba da jin kamar ita 'yar ƙasar Australia ce. 

A lokacin da yake yin bitar tarihin rayuwar Salter game da Sitwell a shekarar 1967, John Whitwell ya rubuta a cikin jaridar The Canberra Times, "A matsayinta na 'yar ƙasar Australiya, Miss Salter ta sami damar zurfafa ƙa'idodin da Dame Edith ta rayu a cikinsu, wanda hakan ya ba ta damar amfanar kowanne. Littafinta ya kasance mai sauƙi da dacewa tare da littattafan tarihin rayuwarta kamar littafin Neville Cardus game da Sir Thomas Beecham ." [1]

An ba Salter kyautar Commonwealth Literary Fellowship a shekarar 1969 don yin bincike da rubuta tarihin rayuwar Daisy Bates."Papers of Elizabeth Salter". Trove. Retrieved 15 November 2021. An sayar da haƙƙin fim ga Katharine Hepburn da Robert Helpmann kafin a kammala littafin.  Daga baya Eleanor Witcombe ya daidaita shi don fim, inda Hepburn ya ɗauki matsayin jagora. 

A ɗaya daga cikin ziyara da ta kai ƙasar Ostiraliya a shekarar 1980, tana neman rubuta tarihin rayuwar Maie, Lady Casey.

Salter ya mutu a Landan a ranar 14 ga Maris 1981."Elizabeth Salter". AustLit: Discover Australian Stories. Archived from the original on 15 November 2021. Retrieved 15 November 2021.

Laburaren Ƙasa na Ostiraliya yana ɗauke da akwatuna 27 na takardunta."Papers of Elizabeth Salter". Trove. Retrieved 15 November 2021.

 Manazarta 

Rukuni:Mutuwan 1981
Rukuni:Haifaffun 1918